Torghatten-ulykken skal undersøkes på nytt
Alle de 36 om bord mistet livet da et Widerøe-fly traff fjellveggen i det karakteristiske fjellet Torghatten i Nordland fredag 6. mai 1988.Dash-7-flyet som var på vei fra Trondheim til Bodø, startet nedstigningen for tidlig ved mellomlanding i Brønnøysund og kolliderte i fjellet. I Havarikommisjonens ulykkesrapport fra 1989 konkluderes det med at kommisjonen ikke vet hvorfor nedstigningen startet så tidlig.I forrige meldte NRK at observasjoner fra en passasjer som gikk av flyet i Namsos ikke er nevnt i rapporten. Passasjeren skrev etter ulykken en rapport til Hovedredningssentralen hvor han nevnte en passasjer som ble plassert på et klappsete ved cockpiten. Denne passasjeren hadde en mobiltelefon som kan ha påvirket flyets instrumenter, mener han. - Disse opplysningene viser at vi ikke har fått en fullverdig rapport om ulykken, sier Tor Berg, som mistet kona i ulykken.- Jeg føler ikke at vi har fått hele sannheten om ulykken ved Torghatten. Mange har slått seg til ro med konklusjonen til Flyhavarikommisjonen, men den hele og fulle sannhet om ulykken i 1988 har vi ikke fått, sier Berg, som mener kommisjonen burde ha sjekket mobiltelefonopplysningene. - Det var kjent at mobiltelefoner i 1988 kunne ha stor innvirkning på elektronisk utstyr, sier Berg.Mandag skrev Havarikommisjonen på sine nettsider at de har blitt gjort oppmerksom på informasjon som ikke var kjent i 1988. Undersøkelsen av de nye opplysningene vil bli dokumentert og offentliggjort, opplyser de.
Havarikommisjonen vil undersøke om stråling fra en mobiltelefon kan ha medvirket til at et fly kolliderte i Torghatten i 1988.